**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2020 m. liepos 30 d. sprendimo nr. t2-179 „DĖL PRITARIMO PROJEKTO „PASLAUGŲ VAIKAMS SU NEGALIA IR JŲ ŠEIMOMS PLĖTRA KLAIPĖDOS REGIONE“ PARAIŠKOS TEIKIMUI IR ĮGYVENDINIMUI“ pakeitimo**

1. **Projekto rengimą paskatinusios priežastys.**

Klaipėdos miesto savivaldybės taryba 2020 m. liepos 30 d. sprendimu Nr. T2-179 pritarė biudžetinės įstaigos Klaipėdos sutrikusio vystymosi kūdikių namų projekto “Paslaugų vaikams su negalia ir jų šeimoms plėtra Klaipėdos regione“ (toliau – Projektas) paraiškos teikimui ir jo įgyvendinimui. BĮ Klaipėdos sutrikusio vystymosi kūdikių namai pateikė paraišką Centrinei projektų valdymo agentūrai (toliau – CPVA) vertinimui. Kartu su Paraiška buvo pateikta Klaipėdos miesto savivaldybės administracijos Strateginio planavimo grupės 2020-09-11 d. protokolas Nr. STR3-15, kuriame buvo nutarta planuoti savivaldybės prisidėjimą prie projekto biudžeto 360 tūkst. eurų (kuriais užtikrinamas pareiškėjo įnašo finansavimas), taip pat yra nurodoma, kad toks poreikis (prisidėjimas) dar turi būti patvirtintas Klaipėdos miesto savivaldybės tarybos.

CPVA vadovaudamasi 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-K-429 „Paslaugų centrai vaikams“ projektų finansavimo sąlygų aprašu Nr. 1 (toliau – Aprašas), vertindama pateiktos paraiškos Nr. 08.1.1-CPVA-K-429-01-0005 (toliau – Paraiška) dėl projekto „Paslaugų vaikams su negalia ir jų šeimoms plėtra Klaipėdos regione“ finansavimo tinkamumą, paprašė pateikti patikslintą informaciją apie savivaldybės prisidėjimą prie Projekto biudžeto.

1. **Parengto projekto tikslai ir uždaviniai.**

Šiuo sprendimo projektu norima patikslinti Klaipėdos miesto savivaldybės tarybos 2020 m. liepos 30 d. sprendimą Nr. T2- 179 „ Dėl pritarimo projekto “Paslaugų vaikams su negalia ir jų šeimoms plėtra Klaipėdos regione“ paraiškos teikimui ir jo įgyvendinimui“.

Pritarus sprendimo projektui pateikta Paraiška atitiks Aprašo 1 priede nustatytų bendrųjų reikalavimų projektams reikalavimus ir gali tikėtis gauti finansavimą.

1. **Kaip šiuo metu yra teisiškai reglamentuojami projekte aptarti klausimai.**

Sprendimo projektas parengtas vadovaujantis Lietuvos Respublikos vietos savivaldos 18 straipsnio 1 dalimi ir Lietuvos Respublikos socialinės apsaugos ir darbo ministro 2020 m. gegužės 26 d. įsakymu Nr. A1-455 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-K-429 „Paslaugų centrai vaikams“ projektų finansavimo sąlygų aprašo patvirtinimo“.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Patikslinus Klaipėdos miesto savivaldybės tarybos 2020 m. liepos 30 d. sprendimą Nr. T2- 179 „ Dėl pritarimo projekto “Paslaugų vaikams su negalia ir jų šeimoms plėtra Klaipėdos regione“ paraiškos teikimui ir jo įgyvendinimui“, bus suteikta galimybė gauti Europos Sąjungos fondų finansavimą. O tai didintų specializuotų sveikatos priežiūros paslaugų prieinamumą miesto gyventojams. Projektas prisideda ir prie Klaipėdos miesto savivaldybės 2013–2020 metų strateginio plėtros plano įgyvendinimo (1.2 tikslo „Užtikrinti aukštą sveikatos priežiūros paslaugų lygį“ 1.2.1 uždavinio „Didinti sveikatos priežiūros paslaugų prieinamumą miesto gyventojams“ 1.2.1.6 priemonė „Plėsti paslaugų spektrą vaikams Klaipėdos sutrikusio vystymosi kūdikių namuose“).

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų sprendimo priėmimo pasekmių nenumatoma.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Nereikia.
2. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Projekto finansavimo forma – negrąžinamoji subsidija (100 proc. tinkamų finansuoti projekto išlaidų). Didžiausia Projektui galima ES ir LRV lėšų suma – 3 500 000 Eur.

PFSA nurodoma, kad „Paraiškos vertinimo metu projektui suteikiamas prioritetas skiriant balą, jeigu paraiškoje numatytas nuosavas piniginis įnašas (ne mažiau kaip 5 procentai projekto vertės) ir nurodytas nuosavo įnašo lėšų šaltinis“. Klaipėdos miesto savivaldybei skiriant bendrafinansavimą 360,0 tūkst. Eur sumą, Projektas paraiškos vertinimo metu gautų papildomus prioritetinius balus.

8.**Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Neigiamų vertinimų negauta.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – BĮ Klaipėdos sutrikusio vystymosi kūdikių namai, Klaipėdos miesto savivaldybės administracijos Sveikatos apsaugos skyrius. Sprendimo projektą parengė Sveikatos apsaugos skyriaus vedėja R. Perminienė.

**10. Kiti reikalingi pagrindimai ir paaiškinimai.**

2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.1.1-CPVA-K-429 „Paslaugų centrai vaikams“ projektų finansavimo sąlygų aprašas nurodo, kad finansavimas bus skiriamas projektams, kurių tikslas – gerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą, plėtojant šių paslaugų infrastruktūrą bendruomenėje, taip sudarant sąlygas vaikams su negalia ir jų šeimos nariams gauti įvairiapusę socialinę, švietimo, sveikatos priežiūros pagalbą bei paslaugas.

Projekto paraiškos teikėja ir Projekto įgyvendintoja – biudžetinė įstaiga Klaipėdos sutrikusio vystymosi kūdikių namai. Projektas bus įgyvendintas 2021 m. sausio – 2023 m. birželio mėnesiais.

Projekto tikslinės grupės – vaikai, kuriems nustatytas neįgalumo lygis, vaikai, kurie dėl savo sveikatos būklės ar raidos sutrikimų turi specialiųjų poreikių, ir jų šeimos nariai.

PRIDEDAMA:

1. Teisės aktų, nurodytų sprendimo projekto įžangoje, išrašas, 12 lapų.
2. Klaipėdos miesto savivaldybės tarybos 2020 m. liepos 30 d. sprendimas Nr. T2- 179 „Dėl pritarimo projekto „Paslaugų vaikams su negalia ir jų šeimoms plėtra Klaipėdos regione“ paraiškos teikimui ir jo įgyvendinimui“, 1 lapas.
3. Klaipėdos miesto savivaldybės administracijos Strateginio planavimo grupės 2020-09-11 posėdžio protokolo Nr. STR3-15 išrašas, 2 lapai.

Sveikatos apsaugos skyriaus vedėja Rožė Perminienė